Edoardo Sonzogno

Edoardo Sonzogno (født 21. april 1836 i Milano, død 14. mars 1920 samme sted) var en italiensk forlegger.

Sonzogno var sønn av en forretningsmann som eide trykkerier og bokhandel, og da han arvet dette ved farens død, omdannet han virksomheten til forlagshuset Casa Sonzogno som åpnet i 1874.  Selskapet spesialiserte seg på å gi ut billige versjoner av tidlig italiensk musikk, og  ble særlig kjent for sin en-akters operakonkurranse, som staret i 1883.

Blant deltakerne var Giacomo Puccini med Le Villi (1883) - som faktisk ikke vant, slik at operaen ble overtatt av Giulio Ricordi, konkurrenten til Sonzogno.

Et av de mest kjente resultatene av denne er Pietro Mascagnis Cavalleria rusticana, som ble innlevert i 1889 og hadde premiere i 1890.

Sonzogno eide og redigerte også avisen Il Secolo fra 1861 til 1909; det meste av tiden redigerte han denne sammen med Ernesto Teodoro Moneta.

 Referanser 

 Kilder 
 David Ewen, Encyclopedia of the Opera

Kategori:Personer fra Milano
Kategori:Italienske forleggere
Kategori:Musikkpubliseringsselskaper